מסכת מעילה פרק שני חטאת העוף

מתוך "גמרא נוֹחָה"

על שם הורי **נ**פתלי **וח**נה **ה**ולנדר הכ"מ

(מעילה ח,א)

משנה:

תוספות ד"ה חטאת העוף: עד השתא איירי בדין פסולי קדשים מתי ימעלו בהם, ומכאן ואילך איירי בכשרים:

חטאת העוף מועלין בה משהוקדשה (בפה; אפילו אם נהנה ממנה מחיים, כגון שמכרה: דהוציאה לחולין);

נמלקה (כלומר: משנמלקה) - (ניתוסף בה קדושה:) הוכשרה להפסל בטבול יום, ובמחוסר כפורים (שהיא נפסלת אם נגע בה טבול יום או מחוסר כפורים), ובלינה;

תוספות ד"ה ובלינה. בלינת דם בשקיעת החמה; אי נמי בלינת בשר ליום ולילה; ואף על גב דבתר הכי קתני 'הוזה דמה', דמשמע דהשתא לא איירי בהוזה – ואי אפשר בלינת יום ולילה אלא לאחר הזאה, שהרי ההזאה ביום המליקה, דאל"כ איפסל הדם בשקיעת החמה - מכל מקום נקט גבי מליקה פסול דלינת בשר, לפי שמיד שנמלקה מתחלת לינה של יום ולילה, ומשעת מליקה מונין.

הוזה דמה - חייבין עליו משום פיגול, נותר, וטמא (דהזאה דעוף קיימא במקום זריקה דבהמה: דהזאה קובעת בפיגול שחישב בו קודם לכן, כמו זריקה דבהמה, ושוב נמי יש בו איסור נותר וטמא אם נטמא, דהזאה קובעת בכל הני), ואין בה מעילה (דכיון דהוזה דמה יש בה היתר לכהנים).

גמרא:

קתני '*הוכשרה ליפסל בטבול יום ובמחוסר כפורים ובלינה*'; ליפסל - אין, אבל לטמויי (שתהא טמאה ומטמאה אחרים) – לא; מתניתין (דקתני הוכשרה ליפסל ולא ליטמא) מני? רבנן היא (דאמרי: כשם שפוסל טבול יום אוכלי תרומה ומשקה תרומה - כך פוסל אוכלי קדש, דאינו מטמא לטמא אחרים), דתניא [תוספתא טהרות פ"א מ"ג]:, '*אבא שאול אומר: טבול יום*

(מעילה ח,ב)

*תחלה לקדש* (דהוי ראשון ומשוי לקדש שני: דאותו שני עושה שלישי ורביעי בקודש, ופוסל את התרומה)*; רבי מאיר אומר: מטמא את הקדש* (דהוא שני ומשוי לקדש שלישי) *ופוסל את התרומה; וחכמים אומרים: כשם שהוא פוסל משקה תרומה ואוכלי תרומה - כך הוא פוסל משקה קדש ואוכלי קדש*' (אבל טמויי לא מטמא, והיינו כמתניתין).

אמר רבא: לאבא שאול (נמי דאמר 'תחלה לקדש': דקעביד לקדש שני) - (מיתרצא נמי מתניתין:) מעלה עשו בקדשים: שוינהו רבנן לטבול יום כראשון (דודאי טבול יום מדאורייתא פוסל ואינו מטמא, ורבנן עשו מעלה בקדשים דהוה טבול יום תחלה לקדש: דהוי כי אוכל ראשון, ועושה שני; ומתניתין - בדאורייתא קתני דאינו אלא פוסל); לרבי מאיר (נמי מיתרצא מתניתין:) - כאוכֶל שני (דהאי דקאמר '*מטמא את הקדש*' - דעביד ליה שלישי, '*ופוסל את התרומה*' היינו מדרבנן, אבל מדאורייתא אינו אלא פוסל, מאחר שטבל), לרבנן (דאמרי '*כשם שפוסל* וכו' ולא אמרי דמטמא) - (קסברי) כיון דטבל קלש טומאתו: פסול - משוי, טמא - לא משוי.

הוזה דמה חייבין [חייבין עליו משום פיגול, נותר, וטמא, ואין בה מעילה].

מעילה הוא דליכא, אבל איסורא (כלומר: איסור אכילה) - איכא! ואמאי? הא ממונא דכהנים הוא (מאחר שהוזה דמה: שהותרה להם באכילה)!?

אמר רבי חנינא: ליוצאין (כלומר: שיצא; דהתם איכא איסור אכילה), ורבי עקיבא היא, דאמר 'זריקה מועלת ליוצא (לאפוקיה מידי מעילה - או לשריפה - כדאמרינן לעיל)' - דלאו בת אכילה היא (כדאמרינן בסוף פירקין; אבל לאכילה לא מרצה הא הזאה: נהי דמהניא לאפוקיה מידי מעילה, אבל להתיר היוצא באכילה לא מהניא, והיינו דקא דייק 'אבל איסורא איכא': דלאו בת אכילה היא).

אמר רב הונא אמר רב: מיצוי חטאת העוף (דכתיב והנשאר בדם יִמָּצֵה [ויקרא ה,ט]: לאחר הזאה ימצה) - אינו מעכב (דכיון דהוזה, אף על פי שלא מיצה - נעשית מצותו, ויצא מידי מעילה, וחייבין עליו משום נותר וטמא; ויצא נמי ידי חובתו: דאינו מעכב הכפרה), דתני רב: 'הוּזָה דָמָה'ּ (דמדקתני במתניתין גבי חטאת העוף 'הוזה דמה' ולא קתני 'מיצה דמה' - אלמא סבירא ליה לתנא דמתניתין דהזאה עיקר, ומיצוי לא מעכב): רב אדא בר אהבה אמר (משמיה ד)רב: מיצוי חטאת העוף מעכב (דלא יצא ידי חובתו ולא נתכפר ולא הוקבע החטאת בפיגול ונותר וטמא אף על פי שהוזה עד דעביד מיצוי), ותני רב (במתניתין גבי חטאת העוף): 'מיצה דמה' (ולא קתני 'הוזה דמה'; דסבירא ליה דמיצוי נמי עיקר מצוה הויא, ומעכב).

תא שמע: (ויקרא ה,ט) [והזה מדם החטאת על קיר המזבח] והנשאר בדם יִמָּצֵה אל יסוד המזבח חטאת היא; בשלמא לרב אדא בר אהבה, היינו דכתיב 'והנשאר בדם ימצה חטאת היא' (דההוא דנשאר אחר הזאה - דהיינו מיצוי - איקרי חטאת, אלמא דשיריים - דהיינו מיצוי - מעכב), אלא לרב הונא מאי 'והנשאר' (כיון דלא מעכב למה לי דכתיב והנשאר)?

(להכי כתיב והנשאר:) כדתניא דבי רבי ישמעאל: שאם נשאר (כלומר: אם נשאר מן הדם - מצוה לעשות מיצוי, אבל אם לא נשאר - לא מעכב, דמיצוי אינו מעכב);

ומאי 'חטאת היא' (לאו כדקא בעית למימר דא'והנשאר ימצה' קאי, דליהוי משמע דבשיריים - דהיינו מיצוי - הוי עיקר חטאת: דמיצוי מעכב)?

ארישא (אלא ארישיה דקרא קאי: א'והזה מדם החטאת' קאי 'חטאת היא', לומר דהזאה מעכבת ולא מיצוי).

אמר ליה רב אחא בריה דרבא לרב אשי: אלא מעתה, גבי מנחה דכתיב (ויקרא ב פסוקים ג,י) והנותרת [מן המנחה לאהרן ולבניו קדש קדשים מאשי ה'; וכן [ויקרא ו,ט:] והנותרת ממנה יאכלו אהרן ובניו מצות תאכל במקום קדש בחצר אהל מועד יאכלוה], הכי נמי שאם ניתותר (שכשקמץ את המנחה, אם ניתותר דאיכא שיריים למצוה - שפיר, ואם לא ניתותר: שאם חסרו שיריים בין קמיצה להקטרה - לית לן בה)? וכי תימא הכי נמי (דשיריים לא מעכבי) -

(מעילה ט,א)

והתניא: '(ויקרא ב,ב) [והביאה אל בני אהרן הכהנים וקמץ משם מלא קמצו] *מסלתה ומשמנה על כל לבונתה* [והקטיר הכהן את אזכרתה המזבחה אשה ריח ניחח לה'](דמצי למיכתב קרא 'מסלת ומשמן', מאי 'מסלתהּ ומשמנהּ'?) *- פרט שחסרה סלתה, וחסרה שמנה, וחסרה לבונתה* (שיהא כל סלתה ושמנה קיים, ואפילו שיריים, דהכי משמע 'מסלתהּ': מן הסלת שהיה בשעת קמיצה - שהיה כולו)' (אלמא דחסרון שיריים מעכבי, כלומר: דבשיריים גופא נמי אמרינן דחסרון מעכב, והיכי אמרינן שאם לא ניתותר לא מעכב)?!

אמרי: התם כתיב 'והנותרת' - קרא יתירא כתיב (דכתיב ביה והנותרת תרי זימני: 'והנותרת ממנה' [ויקרא ו,ט:] 'והנותרת מן המנחה' [ויקרא ב פסוקים ג,י], דשנה עליו הכתוב לעכב: פרט לשחסרה, דמשמע '**וה**נותרת' - ולא הנותרת מן הנותרת: דהשיריים הן מוּתר הקומץ, ולא שחסרו השיריים דהוו שירי שיריים; אבל הכא לא כתיב אלא 'והנשאר' לחוד, דמשמע שאם נשאר מן הדם – ימצה, ואם לא נשאר - אינו מעכב; והא דכתיבי תרי מיעוטי במנחה 'והנותרת' ו'מסלתה' - חד למצוה וחד לעכב).

מתיב אבוה דרבי אבין לרב הונא: '*אחד חטאת העוף ואחד עולת העוף שמלקן ומיצה דמן חוץ למקומן – פסול ואין בו כרת; חוץ לזמנן - פיגול וחייבין עליו כרת*' קתני מיהת 'מיצה דמן' (אלמא דמיצוי נמי מעכב בחטאת העוף, הואיל ומצי מפגל בו כמו בהזאה)!

הוא מותיב לה והוא מפרק לה: לצדדין קתני (ד'שמלקן' משמע אתרוייהו: אחטאת העוף ואעולת העוף, ומיצה דמה לא קאי אלא אעולת העוף דלית ביה הזאה אלא מיצוי; אבל חטאת העוף - דאיכא הזאה - מאחר שלא פיגל בהזאה לא מצי מפגל במיצוי, דמיצוי אינו מעכב).

גופא, תנא דבי רבי ישמעאל: 'שאם *נשאר בדם*' (דמשמע דשיריים לא מעכבין), והא תנא דבי רבי ישמעאל התם (בפרק איזהו מקומן (זבחים דף נב.)): '*שיריים מעכבין*' (דפלוגתא דרבי ישמעאל ורבי עקיבא היא: דרבי ישמעאל אמר מעכבין ורבי עקיבא אמר אין מעכבין); ואמר רב פפא (התם): מיצוי חטאת העוף איכא בינייהו (דכולי עלמא שיריים דעלמא לא מעכבין, והכא - בשירי חטאת העוף - דהיינו מיצוי - איכא בינייהו: רבי ישמעאל סבר מעכב, רבי עקיבא סבר אינו מעכב, וקשיא דרבי ישמעאל אדרבי ישמעאל)!?

תרי תנאי ואליבא דרבי ישמעאל (והאי תנא דהכא, דתני 'שאם נשאר' - סבר אליבא דרבי ישמעאל דמיצוי אינו מעכב).

משנה:

[משנה ב] עולת העוף מועלין בה משהוקדשה;

נמלקה - הוכשרה ליפסל בטבול יום ובמחוסר כפורים ובלינה;

מיצה דמה - חייבין עליו משום פיגול נותר וטמא (דמיצוי עולת העוף במקום זריקה דבהמה והזאה דחטאת העוף: דלא כתיב בעולת העוף אלא ונמצה דמו (ויקרא א,טו); וההוא מיצוי - קבע לה בפיגול אם חישב עליו במליקה להקטירה חוץ לזמנה, דכי מיצה דמה - קרבו מתיריו בפיגול, וחייבין עליה כרת; והוא הדין דבתר מיצוי יש בו נותר וטמא), ומועלין בה עד שתצא לבית הדשן (דכיון דכולה כליל ואין בה היתר לכהנים - לעולם מועלין בה עד שתישרף כולה ותנטל מאפרה תרומת הדשן, דכתיב [ןחקרא ו,ג] והרים את הדשן וגו', ושוב - כיון שנעשית מצותו - אין מועלין בו).

[משנה ג] פרים הנשרפים ושעירים הנשרפים (תוספות ד"ה פרים הנשרפים: פר העלם דבר של צבור, ופר כהן משיח, ופר יום הכפורים, ושעירים הנשרפים: שעיר יום הכפורים ושעיר עבודת כוכבים) (הן קדשי קדשים ואין בהן היתר לכהנים) - מועלין בהן משהוקדשו;

נשחטו - הוכשרו ליפסל בטבול יום ובמחוסר כפורים ובלינה (תוספות ד"ה הוכשרו ליפסל בטבול יום. תימה: למאי הילכתא הוכשרו ליפסל בטבול יום כו'? דאי לאכילה - והלא פרים הנשרפים אין בהם אכילה לכהנים!? ואי ליפסל להקריב אימוריהם קאמר - מכל מקום גבי פר ושעיר של יום הכפורים ליכא למימר הכי, שהרי משל צבור הם, ובאים בטומאה!?

ויש לומר לענין לשורפו בבית הדשן ששורפין בו את הפסולין קאמר: שהיה להם לפסולין בית הדשן לעצמן, כדאמרינן פרק 'טבול יום' (זבחים דף קד:): שלשה בית הדשנים היו שם);

הוזה דמן - חייבין עליהן משום פיגול נותר וטמא (והזאת דמן קובען לפיגול אם חישב עליהן בשעת שחיטה), (וכיון דלית בהו היתר לכהנים) ומועלין בהן בבית הדשן (במקום שריפתן) עד שיתיך הבשר (עד שיתעכל הבשר שנעשה אפר, דהיינו מצותן).

[משנה ד] העולה (וכל הני דמתניתין - בקדשי קדשים מיירי) מועלין בה משהוקדשה;

נשחטה - הוכשרה ליפסל בטבול יום, ובמחוסר כפורים, ובלינה;

משנזרק דמה - חייבין עליה משום פיגול נותר וטמא, ואין מועלין בעורות (דשל כהנים הוא, דכתיב עור העולה אשר הקריב לכהן לו יהיה (ויקרא ז,ח)), אבל מועלין בבשר עד שתצא לבית הדשן (דכליל הוא).

[משנה ה] חטאת ואשם וזבחי שלמי ציבור מועלין בהן משהוקדשו;

נשחטו - הוכשרו ליפסל בטבול יום, ובמחוסר כפורים, ובלינה;

נזרק דמן - חייבין עליהן משום פיגול נותר וטמא, אין מועלין בבשר (דכיון דנזרק הדם - הותר הבשר לכהנים, דקדשי קדשים נינהו), אבל מועלין באימוריהן עד שיצאו לבית הדשן (עד שיתעכלו במזבח ויצא האפר לבית הדשן, דנעשית מצותו).

[משנה ו] שתי הלחם מועלין בהן משהוקדשו (בפה);

קרמו בתנור (דהיינו תחילת אפייתן) - הוכשרו (וההוא קרומא חשיב להכשיר כמו שחיטה דקדשי קדשים) ליפסל בטבול יום, ובמחוסר כפורים, ~~(ובלינה)~~ (והכא ליכא 'בלינה', משום דשתי הלחם אין נאכלין לא פחות משני ימים ולא יותר על שלשה) ולישחוט עליהן את הזבח (דכתיב (ויקרא כג,יח) והקרבתם על הלחם, ואמרינן (מנחות דף סב.) 'על = בסמוך'; וכיון דקרמו מיקרי 'לחם');

נזרק דמן של כבשים - חייבין עליהן (על שתי הלחם) משום פיגול (אם חישב בשעת שחיטה לאכול הלחם חוץ לזמנו משום דכבשים מפגלין את הלחם), נותר, וטמא, ואין בהן מעילה (דיש בהן שעת היתר לכהנים, וכבר נעשית מצותן).

[משנה ז] לחם הפנים מועלין בו משהוקדשה (בפה);

קרם בתנור - הוכשר ליפסל בטבול יום ובמחוסר כפורים (כדאמרינן בשתי הלחם; והכא נמי ליכא 'בלינה': דהכי קיימא לן (מנחות דף ק:) 'לחם הפנים נאכל לתשעה לעשרה לאחד עשר יום) ולהסדר על גבי השולחן (וכל זמן שלא קרם - אינו קרוי לחם);

קרבו הבזיכין (דהיינו המתירין) - חייבין עליו משום פיגול (שאם חישב עליו בשעת הקטרת הבזיכין "הריני מקטיר על מנת לאכול הלחם חוץ לזמנו" הוקבע הלחם בפגול), נותר וטמא (דכי היכי דזריקת דם דבהמה - דהיינו מתיריה - קובעת בפגול ובנותר ובטמא, הכי נמי קבעה הקטרת הבזיכין ללחם הפנים בכל הני), ואין בו מעילה (שהרי יש בו שעת היתר לכהנים).

[משנה ח] המנחות מועלין בהן משהוקדשו (בפה);

קדשו בכלי - הוכשרו ליפסל בטבול יום ובמחוסר כפורים ובלינה;

קרב הקומץ - חייבין עליו משום פיגול נותר וטמא, ואין מועלין בשירים, אבל מועלין בקומץ עד שיצא לבית הדשן (עד שישרף כולו ויצא לבית הדשן כדין אימורי קדשים, לפי שהקומץ - כליל הוא).

גמרא:

איתמר: הנהנה מאפר תפוח שעל גבי המזבח: רב אמר אין מועלין בו, ורבי יוחנן אמר מועלין בו. (הנהנה מאפר תפוח היינו לאחר שהרים תרומת הדשן; דהכי תנינן במסכת תמיד (פ"א מ"ד, דף כח.): שבתחלה כשהוא רוצה לתרום תרומת הדשן - היה עולה לראש המזבח, ופינה את הגחלים אילך ואילך, וחתה את המאוכלות הפנימיות – וירד; והיינו 'תרומת הדשן'; הגיע לרצפה - צבר את הגחלים על גבי רצפה רחוק מן הכבש שלשה טפחים - היינו מקום שנותנין שם תרומת הדשן - והנשאר על גבי המזבח היה צובר את האפר לצד אחד של מזבח ביחד, ועושהו עגול כמין תפוח וגבוה כמין כובע; ואמרינן התם: פעמים שיש עליו שלש מאות כור; ואחר כך היה פושט את בגדיו ולובש בגדים הפחותין מהן, כדתנא דבי רבי ישמעאל (יומא דף כג:): בגדים שבישל בהן קדרה לרבו - אל ימזוג בהן כוס לרבו; והיה מוציא מחוץ למחנה לבית הדשן; ואההוא קאמר 'הנהנה מאפר תפוח')

לפני תרומת הדשן כולי עלמא לא פליגי דמועלין בו (שהרי עדיין לא נעשית מצותו); כי פליגי לאחר תרומת הדשן: רב אמר אין מועלין בו: הרי נעשה מצותו! ורבי יוחנן אמר: כיון דכתיב (ויקרא ו,ג) ולבש הכהן מדו בד [ומכנסי בד ילבש על בשרו והרים את הדשן אשר תאכל האש את העלה על המזבח ושמו אצל המזבח], כיון (דהאי הוצאת אפר התפוח) דצריך לבגדי כהונה (דההוא ולבש בגדים אחרים היינו בגדי כהונה, אלא שפחותין מן הראשונים) - בקדושתיה קאי (ומועלין בו).

תנן '*מועלין בהן עד שתצא לבית הדשן*' (משמע שאף על פי שנתרמה תרומת הדשן מועלין בה), קשיא לרב?

אמר לך רב: עד שתראה לבית הדשן (היינו עד הרמת תרומת הדשן! אבל אחר שתרם תרומת הדשן - אותו הנשאר הוא ראוי ועומד להוצאת הדשן, ושוב אין בו מעילה, והיינו כרב).

(מעילה ט,ב)

מיתיבי: (דקתני במסכת זבחים בפרק 'המזבח' (פ"ט מ"ה דף פה:) 'ואלו אם עלו ירדו בשר קדשי קדשים וכו' הצמר שבראשי הכבשים ושער שבזקן התיישים והעצמות והגידים והקרנים והטלפים בזמן שהן מחוברין יעלו, שנאמר [ויקרא א,ט] והקטיר הכהן את הכל המזבחה; פרשו - לא יעלו') ([זבחים פ"ט מ"ו]) '*וכולן* (שעלו לראש המזבח) *שפקעו מעל גבי המזבח - לא יחזיר, וכן גחלת שפקעה מעל גבי המזבח* (ולא מיירי בגחלת דאימורים, אלא בגחלת דעצים קאמר; דאי הוי גחלת דאימורים - הוי חייב להחזיר, שהרי לא נעשית מצוותן עד שנתרמה תרומת הדשן)' (ומשמע נמי אפילו בגחלת שבתפוח מיירי, דאי אפשר שלא היו גחלים מעורבין באפר שצבור בתפוח, ואם נפלה הגחלת מן התפוח לאש של מערכה ואחר כך פקעה הגחלת מן האש של מערכה לארץ) *- לא יחזיר* (ואין בהן מעילה)', הא על גבי המזבח (כגון שפקע מצד זה של מזבח לצד אחר שבמזבח) – יחזיר; (ומדקא דייקינן דיחזיר - משמע דמועלין בו אפילו לאחר תרומת הדשן) בשלמא לרבי יוחנן - ניחא, אלא לרב קשיא!

אמר לך רב: שאני גחלת דאית ביה מששא (משום הכי חשיבא להחזירה ומועלין בה אפילו לאחר הרמת הדשן, אבל דשן דלית ביה מששא - לית ביה מעילה).

איכא דאמר לה להך גיסא: טעמא משום גחלת - דאית ביה מששא (דכי פקעה מעל גבי המזבח - יחזיר), הא אפר דלית ביה מששא - אפילו לגבי מזבח (לאחר תרומת הדשן) אין מועלין בו, בשלמא לרב - ניחא, אלא לרבי יוחנן קשיא!

אמר לך רבי יוחנן: הוא הדין דאפילו אפר (שפקע מעל גבי המזבח לאחר תרומת הדשן – יחזיר, דמועלין בו), והיינו טעמא דקתני גחלת (ולא דשן): קאתי לאשמועינן דאפילו גחלת דאית בה מששא (דחשיבא), כי פקעה מעל גבי המזבח (לארץ) - לא יחזיר.

איתמר: הנהנה מבשר קדשי קדשים לפני זריקת דמים, ואמורי קדשים קלים לאחר זריקת דמים: רב אמר: מה שנהנה (כלומר קרן וחומש שחייב לשלם בשביל מה שנהנה) יפלו לנדבה (לקרבנות צבור; וחייב נמי להביא אשם מעילות להתכפר בו בשביל שמעל), ולוי אמר: יביא (מאותו קרן וחומש) דבר שכולו למזבח (דהיינו קטרת). [## אם כהן – מנחת כהנים?]

תניא כוותיה דלוי:

'*מעילה זו* (קרן וחומש שחייב להביא בשביל שנהנה מן הקדשים) *להיכן הולכת? הלמידין לפני חכמים אומרים* (דהיינו לוי לרבי; איהו קתני הא ברייתא משמיה דרבי)*: יביא דבר שכולו למזבח*' מאי ניהו – קטרת (ואף על פי כן מביא אשם מעילות).

תוספות ד"ה הלמידין לפני חכמים. לאו היינו למידין לפני חכמים דסנהדרין (דף יז:) דמפרש התם היינו לוי, שלא מצינו לוי שהוזכר מעולם בברייתא! ועוד: כי אין זו שיטה שיביא ראיה לדברי לוי מלוי עצמו!

תניא כוותיה דרב:

'הנהנה מדמי חטאת ומדמי אשם (כגון: שהפריש מעות לחטאתו או לאשמו, ונהנה מקצתן), עד שלא קרבה חטאתו (הכי קאמר: אם נודע לו שנהנה מהן עד שלא קרב חטאתו: שעדיין לא קנה החטאת מן הדמים שהפריש) - יוסיף (האי קרן וחומש שחייב בשביל שמעל על הנהו מעות דפיישו שלא מעל בהן) ויביא חטאתו (מאלו ומאלו), (והוא הדין נמי לאשם:) ועד שלא קרבה אשמו - יוסיף ויביא אשמו;

(אם) כבר קרב חטאתו (עד שלא נודע לו שמעל ושוב נודע לו) - ילכו (האי קרן וחומש) לים המלח (דאילו לא קרבה חטאתו - עדיין היה מוסיף האי קרן וחומש על דמי חטאתו [הנך דפיישי], ומביא בהן חטאת שמינה, אבל השתא דנודע לו לאחר שקרבה חטאתו - הנך מעות דקרן וחומש שהיה צריך להוסיף על דמי חטאת, כיון דקרבה חטאתו - הוו להו כחטאת שכפרו בעליה, דלמיתה אזלא, והמעות ילכו לים המלח, דהיינו במקום מיתה); כבר קרב אשמו - (נמי המעות דקרן וחומש) יפלו לנדבה (לנדבת צבור, דקיימא לן (תמורה דף יח.) 'כל שבחטאת מתה באשם רועה עד שיסתאב וימכר ויפלו דמיו לנדבה').

הנהנה מקדשי קדשים לפני זריקת דמים, ואימורי קדשים קלים לאחר זריקת דמים - מה שנהנה יפלו לנדבה (והיינו כוותיה דרב);

כל קרבנות המזבח (כלומר: אם נהנה מקרבנות המזבח) - (יפלו הקרן והחומש לנדבה) למזבח, קרבנות קדשי בדק הבית (ואם נהנה מקדשי בדק הבית) - לבדק הבית (ישלם קרן וחומש לבדק הבית), קרבנות צבור - לנדבת צבור (לשופרות)'.

תוספות ד"ה קרבנות בדק הבית. כגון אם מעל בקדשי בדק הבית והביא קרן וחומש - הם לבדק הבית, ואפילו מתו הבעלים שהביאו, שאין שם בעלים עליו.

הא גופה קשיא: '*עד שלא קרבה חטאתו - יוסיף ויביא חטאתו, משקרבה חטאתו - ילכו לים המלח*', וקתני: '*כל קרבנות המזבח – למזבח*', ולא שנא דאיכפור בעלים, ולא שנא היכא דלא איכפור?!

רישא (דאמר '*ילכו לים המלח*') רבי שמעון היא, דאמר (תמורה דף טו.): כל חטאת שכיפרו בעליה - תמות.

(מעילה י,א)

רישא רבי שמעון וסיפא (דאמר 'כל קרבנות המזבח למזבח' ואף על גב דאיכפור בעלים) רבנן (דאמרי: אין חטאת מתה אלא אותה שאבדה ונמצאת לאחר כפרה, וכן המעות)?

אמר רב גביהא דבי כתיל לרב אשי: הכי אמר אביי: רישא רבי שמעון וסיפא רבנן.

אמר רבא [עולא?]: הכל (רב ורבי יוחנן, דפליגי באפר תפוח) מודים שאם נהנה מבשר קדשי קדשים שנטמא [( אפילו) קודם זריקה] ומאימורי קדשים קלין לאחר שהעלן (על גבי המזבח אפילו קודם שנעשו אפר אבל משלה בהן האור) – דפטור (ממעילה).

פשיטא (דפטור)? מאי קא מפסיד (דכיון דנטמאו בשר קדשי קדשים - לא חזו לא לכהנים ולא לגבוה; ובאימורי קדשים קלים נמי: הרי כבר העלן ונעשית מצותן)?

(ואם תאמר: הא אמרינן בפרקין דלעיל (דף ה:) 'הפגול לעולם מועלין בו', ולא פרכינן 'מאי קא מפסיד?' - היינו טעמא דמועלין בו: הואיל ומרצין לפגולן: דחשיב כולי האי דצריך זריקת דמים לקובעו בפגול - חשיב נמי דמועלין בו אף על גב דלא מפסיד.)

מהו דתימא בשר קדשי קדשים שנטמא (אכתי) אית ליה (מקצת קדושה:) מצות שריפה לכהנים (דבעו שריפה בקדש כשאר פסולי דקדש), אימורי קדשים קלין (נמי שהעלם), איכא מצוה להפוכי בצינורא (כדי שיהו נשרפין לגמרי) (ולחייב בהן משום מעילה)? - קא משמע לן דלא.

(ואי קשיא לך אמאי אמר רבא אימורי קדשים קלים לאחר שעלו פטור ממעילה? הא אמרינן לעיל לפני תרומת הדשן דכולי עלמא לא פליגי דמועלין בו, ואמאי פטור?

הא לא קשיא: התם לעיל מיירי באפר עולה ובאימורי קדשי קדשים, דחמירי - משום הכי מועלין בהן עד שיצאו לבית הדשן, אבל אימורי קדשים קלים - דלא חמירי כולי האי - משום הכי הנהנה מהן לאחר שעלו פטור.)

[האם יש מקור לחילוק של המפרש בין אפר עולה דחמירי ואפר קדשים קלים - התוספות בסוף דף י/א ד"ה הכל מודים שואלים את אותה השאלה: ... מכל מקום קשיא: דהכא אמרינן באימורי [קדשים] קלים דאין מעילה בהו לאחר העלאה, ובמתניתין תנן גבי חטאת ואשם מועלין באימורים עד שיצאו לבית הדשן? י"ל [המשך דף י,ב]

דהתם בחטאת ואשמות היינו אימורי [קדשי] קדשים, ולא מיקרו 'נעשית מצותן' בהעלאה, אבל באימורי קדשים קלים מיקרי 'נעשית מצותו' משום ההעלאה;

ואם האמר ומאי שנא?

ואומר מורי הרב רבינו פרץ שיחי' דשנא ושנא, איבעית אימא קרא ואיבעיא אימא סברא:

איבעית אימא קרא, דכתיב והוציא [את] הדשן [ויקרא ו,ד] גבי עולה, ואי לאו האי קרא - מן הדין היה לנו לומר דמשעת העלאה הן בקדשי קדשים הן בקדשים קלים הוי 'נעשית מצותו', אך גלי קרא גבי עולה דלא הוי נעשית מצותו בהעלאה כיון דאכתי צריך להוציאה לבית הדשן; הילכך קדשי קדשים נילף מינה: שכשם שהיא קדשי קדשים ומועלין בה עד שתצא לבית הדשן - כל קדשי קדשים מועלין באימורין עד שיצא לבית הדשן, אבל קדשים קלים לא נילף מינה;

ואיבעית אימא סברא: דגבי קדשי קדשים שיש בהם מעילה מתחלה - לא נפק מעילה מהם או מאימורים שלהם לכל הפחות עד שיגמור הכל: שיצאו לבית הדשן, אבל בקדשים קלים - שאין בהן מעילה עד לאחר זריקה - מיד שיעלו האימורים דין הוא דלא נמעול בהו, כי סברא הוא לומר בכל מקום דמיד לאחר העלאה הוי נעשית מצותה, אלא דגבי קדשי קדשים לפי שיש מעילה בהם מתחלה לא נפקי אלא לזמן מאוחר שנוכל למצוא, דהיינו הוצאה לבית הדשן.

אך קצת קשיא על זו הסברא: דהא קטורת - שהיא קדשי קדשים ויש בה מעילה מתחלה - אמרינן פסחים (דף כו.) דמשעת תמרתו אין בהן מעילה, ולא אמרינן עד שיצא לבית הדשן!

אמנם לטעמא דפרישית מקרא ניחא: דכיון דלאו מין זבח הוא - לא שייך למילף מעולה.]

אמר רבא: הא דאמרת '*כבר קרבה חטאת - ילכו לים המלח*' - הני מילי דאתידע ליה (דמעל) קמי כפרה (קודם שקרבה חטאתו: דכיון דהוה ליה להוסיף אלו המעות - קרן וחומש - על דמי חטאתו, דכי הפריש השתא לקרן וחומש לא הפרישו לאיבוד, אלא היה יכול להקריבן, ודינייהו הוו כחטאת שכיפרו בעליה וילכו לים המלח), אבל (נודע לו שמעל) לאחר כפרה (לאחר שקרבה חטאתו הני קרן וחומש שהפריש עכשיו אינו מביא מהן שוב חטאתו שכבר כיפרו הבעלים, ואם ילכו לים המלח הויין לאיבוד!) - (אלא) יפלו לנדבה; מאי טעמא? - אין מפרישין מתחלה לאיבוד (כלומר: על מנת שילכו לים המלח; הילכך יפלו לנדבה).

משנה:

[משנה ט] הקומץ, והלבונה, והקטורת, ומנחת כהנים, ומנחת כהן משיח, ומנחת נסכים - מועלין בהם משהוקדשו (**מנחת כהנים** - דכתיב [ןיקרא ו,טז] וכל מנחת כהן כליל תהיה [לא תאכל] ; **מנחת כהן משיח** היינו חביתי כהן גדול; **ומנחת נסכים** - היינו מנחה הבאה עם הזבח, שיש בו נסכים: דאין בהן שיריים; דכל הני דמתניתין - כליל נינהו - **מועלין בהן משהוקדשו** קדושת פה בעלמא);

קדשן בכלי - הוכשר ליפסל בטבול יום ובמחוסר כפורים ובלינה, וחייבין עליו משום נותר ומשום טמא, ופיגול אין בה (דאין להם מתירין);

זה הכלל: כל שיש לו מתירין (כגון: שלמים, וחטאת, ואשם - דדמן מתיר האימורין להקטרה והבשר לכהנים; או דבר שיש לו מתירין למזבח בלבד, כגון: עולת העוף, ועולת בהמה - דדמן מתירן למזבח, וכגון שתי הלחם דדמן של כבשים הן מתירין אותן, וכגון לחם הפנים דבזיכין מתירין אותו, ומנחות שניתרות בקומץ) - אין חייבין עליו משום פיגול ונותר וטמא עד שיקריבו מתירין (דהכי כתיב בפיגול דשלמים 'לא ירצה', ואמרינן (זבחים דף כח:) '*כהרצאת כשר כך הרצאת פיגול* וכו', ומשום נותר וטמא נמי אין חייבין עד שיקרבו מתירין כמו פגול: דנותר יליף 'קדש' 'קדש'\* מפגול, וטמא יליף (שם דף מה.) 'חילול' 'חילול' מנותר\*);

וכל שאין לו מתירין (כגון: הקומץ והלבונה וכו' דהן עצמן מתירין), כיון שקידש בכלי - חייבין עליו משום נותר וטמא (משום טמא - כדנימא לקמן בגמרא: 'וטומאתו עליו ונכרתה [ויקרא כב,ג ]- בכל הקדשים הכתוב מדבר; ומשום נותר דילפינן חילול חילול מטמא), ופיגול אין בה (אבל חיוב פגול אין בו: משום דלא מצינו חיוב פגול אלא בדבר שיש לו מתירין, דהא בשלמים כתיב פיגול (ויקרא ז,יח)).

\*[## את השרש 'קדש' לא מצאתי בקשר לפגול; בנותר כתיב כי את קדש ה' חלל (ויקרא יט,ח), ובטומאה כתיב וינזרו ... ולא יחללו (ויקרא כב,ב) – רש"י זבחים מד,א, בפירוש 'ואתי נותר 'חילול' 'חילול' מטומאה'; אך שם הלימוד בין נותר ופגול הוא מ'עון': [ויקרא ז,יח] ואם האכל יאכל מבשר זבח שלמיו ביום השלישי לא ירצה המקריב אתו לא יחשב לו פגול יהיה והנפש האכלת ממנו עונה תשא – דהיינו כרת; ובנותר: ואכליו עונו ישא כי את קדש ה' חלל (ויקרא יט,ח); ובזבחים מה,א כתוב: '*אין חייבין עליו משום פיגול נותר וטמא*' - מאי טעמא? דאתי פיגול 'עון' 'עון' מנותר, ואתי נותר 'חילול' 'חילול' מטומאה.]

(מעילה י,ב)

גמרא:

מנא הני מילי (דנותר וטמא חייבין עליהן בין בדבר שיש לו מתירין בין בדבר שאין לו מתירין)?

דתנו רבנן [ספרא אמור פרשתא ד משנה ו]: 'יכול אין חייבין משום טומאה אלא בדבר שיש לו מתירין? ודין הוא: ומה פיגול, (שהוא חמור כל כך) שהוא בידיעה אחת (כשנודע לו שאכל פיגול, שאינו צריך שתי ידיעות כטומאת מקדש וקדשיו: דבטומאת מקדש וקדשיו בעינן שתי ידיעות: ידיעה בתחלה וידיעה בסוף והעלם בנתיים, דכתיב (ויקרא ה,ב) [ונפש אשר תגע בכל דבר טמא ...] ונעלם [שם פסוקים ב,ג,ד] מכלל שידע, והדר כתיב והוא ידע [פסוק ד] - הרי כאן שתי ידיעות) וקרבנו קבוע (דהאוכל פיגול בשוגג מביא חטאת בהמה) ולא הותר מכללו (בצבור) - אין חייבין אלא על דבר שיש לו מתירין – טומאה, שהיא בשתי ידיעות, וקרבנו עולה ויורד, והותרה מכללה (כגון פסח הבא בטומאה) - אינו דין שלא יהא חייב אלא על דבר שיש לו מתירין?

תלמוד לומר: (ויקרא כב,ג) אמור אליהם לדורותיכם כל איש אשר יקרב מכל זרעכם [אל הקדשים אשר יקדישו בני ישראל לה' וטמאתו עליו ונכרתה הנפש ההוא מלפני אני ה'] - בכל הקדשים הכתוב מדבר (לרבות כל הקדשים לטומאה, בין שיש להן מתירין בין שאין להן מתירין);

[שם משנה ז, בשנויים] יכול (אם הוא דבר שיש לו מתירין) יהו חייבין עליהן (משום טומאה) מיד (קודם שיקרבו מתירין, ואותן שאין להן מתירין - יהו חייבין עליהן משום טומאה לאלתר: קודם שינתנו בכלי)?

תלמוד לומר: 'אשר יקרב' (והאי 'יקרב' משמע נגיעה: דבנגיעה לחודה מחייב, דכי יגע (ויקרא ה,ג; ז,כא) מתרגמינן 'ארי יקרב').

אמר רבי אלעזר: וכי יש נוגע שהוא חייב (כרת)? הא כיצד (אם כן למה נאמר אשר יקרב, דמשמע נגיעה בעלמא)!?

תוספות ד"ה הא כיצד: כלומר: אם [כן] קשו קראי אהדדי: דאשר יקדישו משמע משעת הקדש, ואשר יקרב משמע הקרבה ממש!?

(אלא לא משמע נגיעה, אלא הכי משמע: דאינו חייב עליו משום טומאה עד שיכשר ליקרב, דהיינו עד שיקרבו מתירין:) כל דבר שיש לו מתירין אינו חייב עד שיקרבו מתירין, וכל דבר שאין לו מתירין אינו חייב עד שיקדש בכלי' (ונותר אתי 'חילול' 'חילול' מטמא, כדאמרינן במסכת זבחים (דף מה.)\*).

\*[בנותר כתיב כי את קדש ה' חלל (ויקרא יט,ח), ובטומאה כתיב וינזרו ... ולא יחללו (ויקרא כב,ב) – רש"י זבחים מד,א, בפירוש 'ואתי נותר 'חילול' 'חילול' מטומאה.]

הדרן עלך חטאת העוף